ਸਵਾਲਃ ਕੀ ਬਰਿਕਸ ਦੇਸ਼ਾਂ ਦੀ ਮੁਦਰਾ ਸਾਂਝੀ ਹੈ?
ਜਵਾਬਃ ਬ੍ਰਾਜ਼ੀਲ ਅਤੇ ਰੂਸ ਦੇ ਪ੍ਰਮੁੱਖ ਸਿਆਸਤਦਾਨਾਂ ਨੇ ਹਾਲ ਹੀ ਵਿੱਚ ਕੌਮਾਂਤਰੀ ਵਪਾਰ ਅਤੇ ਵਿੱਤ ਵਿੱਚ ਅਮਰੀਕੀ ਡਾਲਰ ਦੇ ਦਬਦਬੇ ਨੂੰ ਚੁਣੌਤੀ ਦੇਣ ਲਈ ਬਰਿਕਸ ਸਮੂਹ ਲਈ ਇੱਕ ਮੁਦਰਾ ਬਣਾਉਣ ਦਾ ਸੁਝਾਅ ਦਿੱਤਾ ਹੈ।

ਹਾਲਾਂਕਿ, ਬਰਿਕਸ ਅਤੇ ਏਸ਼ੀਆ ਲਈ ਦੱਖਣੀ ਅਫ਼ਰੀਕਾ ਦੇ ਰਾਜਦੂਤ ਅਨਿਲ ਸੂਕਲਾਲ ਨੇ ਕਿਹਾ ਹੈ ਕਿ ਇਹ ਜੋਹਾਨਸਬਰਗ ਸੰਮੇਲਨ ਦੇ ਏਜੰਡੇ 'ਤੇ ਨਹੀਂ ਹੈ।

ਗੋਲਡਮੈਨ ਸਾਕਸ ਦੇ ਜਿਮ ਓ'ਨੀਲ ਨੇ ਸਭ ਤੋਂ ਪਹਿਲਾਂ ‘ਬਰਿਕ’ ਦੇਸ਼ਾਂ ਦਾ ਵਿਚਾਰ ਦਿੱਤਾ ਸੀ। ਉਨ੍ਹਾਂ ਨੇ ਫ਼ਾਈਨੈਂਸ਼ੀਅਲ ਟਾਈਮਜ਼ ਅਖ਼ਬਾਰ ਨੂੰ ਦੱਸਿਆ ਹੈ ਕਿ ਇੱਕ ਸਾਂਝੀ ਮੁਦਰਾ ਦਾ ਵਿਚਾਰ ‘ਹਾਸੋਹੀਣਾ’ ਹੈ।